VS001490
Datum: 1998-04-02T02:00:00.000+02:00
datum_sodbe_i_stopnje: 2003-02-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: hudi primeri
odskodnina: 8.600.000,00 SIT
opombe: II Ips 97/2005 Reviziji tožeče stranke je bilo delno ugodeno glede odškodnine za duševne bolečine zaradi zmanjšanja življenjskih aktivnosti (odškodnina za ZŽA je bila iz 4.400.000,00 SIT zvišana na 6.000.000,00 SIT).
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zlom desnega čelnoočesnega področja, kominutivni zlom zgornje desne orbite, intrakanalna utesnitev desnega očesnega živca, izliv krvi v epiduralni prostor desne frontalne regije, izliv krvi v subarahnoidalni prostor, stanje po možganski poškodbi, stanje po izlivu krvi v možgane, interhemisferalna krvavitev desno, stanje po trepanaciji lobanje, lažji popoškodbeni psihoorganski sindrom in popoškodbeni glavoboli, pretres možganov, bil v nezavesti in imel motnje spominskega kontinuuma celo predoperativno obdobje. V posledici možganskih poškodb je oškodovanec postal epileptik s pričakovanimi petkratnimi epileptičnimi napadi v enem letu.

## Telesne bolečine

2.000.000,00 SIT Hude bolečine 2 dni kontinuirano in 3 dni občasno, srednje močne bolečine 2 tedna kontinuirano in 4 tedne občasno, lahke bolečine kontinuirano 1 mesec in 2 meseca občasno.

#### Hospitalizacija

Med hospitalizacijo, ki je trajala 12 dni, je prestal operativni poseg s trepanacijo glave, intubacijo glave in umetno ventilacijo glave ter infuzijsko terapijo.

#### Nevšečnosti med zdravljenjem

V zvezi z zdravljenjem dobljenih poškodb je 2-krat opravil CT glave, 4-krat elektroencefalografijo ter številne preglede pri specialistih. Analgetike je jemal redno 3 mesece in občasno 6 mesecev.

## Strah

200.000,00 SIT Zaradi izgube zavesti ni bilo mogoče priznati primarnega strahu. Sekundarni strah je bil izrazit v obdobju prvih treh tednov predvsem zaradi zaskrbljenosti za ugodni izid in uspeh zdravljenja, v nadaljnjem pa se je zmerni strah pojavljal kot eksistenčni strah za nadaljnje poklicno usposabljanje in je še vedno prisoten.

## Zmanjšanje življenjske aktivnosti

6.000.000,00 SIT V posledici možganskih poškodb je oškodovanec postal epileptik s pričakovanimi petkratnimi epileptičnimi napadi v enem letu. Pogostost epileptičnih napadov ga močno omejuje v vseh življenjskih aktivnostih, posebej pri izbiri poklica. Glede na kroničnost težav, ki so nastale kot posledica škodnega dogodka, bistvenega izboljšanja ni več mogoče pričakovati. Nevarnost relativno pogostih epileptičnih napadov posega na vsa področja oškodovančevega življenja in udejstvovanja ter ga omejuje pri izbiri življenjskih aktivnosti. Te so zmanjšane za 30 %. Glede na to, da je bil oškodovanec ob škodnem dogodku star komaj 17 let, bo težave, ki jih ima in zaradi katerih duševno trpi, moral prestajati vse življenje.

## Skaženost

400.000,00 SIT Pri oškodovancu so vidne brazgotine v čelnem področju ter v področju temenskega in senčnega področja lasišča s tipno lasno impresijo.

---

ZOR člen 200, 203